Public procurement notice: Contract Notice
Published: 2021-07-16
Buyer: Banedanmark
Country: DK
Contract type: Works
Procedure: Negotiated procedure
CPV classification: 34632300 | 44212100 | 45000000: Construction work | 45221000: Engineering works for bridges and tunnels | 45221100: Bridge construction works
Submission deadline: 2021-08-12
Award criteria: The most economic tender

Technical requirements: I forbindelse med Banedanmarks Ringsted-Femern program igangsættes hermed projektet E3006 Ny Kong Frederik den IX’s bro, der bl.a. omfatter etablering af en ny et-sporet banebro syd for den eksisterende Kong Frederik IX's bro. Kontrakten omfatter i hovedtræk projektering og udførelse af dobbeltspor ved krydsningen af Guldborgsund i Nykøbing Falster med tilhørende tilslutninger på Falster og Lolland. Det ekstra spor placeres på sydsiden af det eksisterende spor.
Totalentreprisen starter ved overføringen for Østerbrogade i Nykøbing Falster, hvor et gammelt brofundament fjernes. Entreprisen fortsætter til Nystedvejbroen på Lolland.
Ved Prinsholmvej og Kong Frederik IX's bro etableres nye et-sporet jernbanebroer syd for eksisterende. Den nye Kong Frederik IX's bro skal etableres som klapbro, med styresystem, der kan bygges sammen med eksisterende. På Falster og Lolland etableres banedæmninger og der etableres spor på hele strækningen. Under Østerbrogadebroen fjernes et efterladt brofundament. Frem til underføringen for Prinsholmvej udføres jord- og støttekonstruktioner ind mod Nordic Sugars fabrikanlæg. Mellem Prinsholmvej og Kong Frederik IX’s bro udføres jord- og evt. støttekonstruktioner ind mod Nordic Sugars lagerplads, desuden etableres en ny pumpestation som erstatning for en eksisterende.. På Lolland udføres jord- og støttekonstruktioner for det nye spor. Der udføres sporarbejde i hele totalentreprisens længde.
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante leverancer i relation til de ydelser, som kontrakten omfatter, jf. beskrivelsen i udbudsbekendtgørelsens pkt. II.1.4) og II.2.4). Relevansvurderingen foretages på baggrund af, i hvor høj grad referencerne dokumenterer erfaring med levering af sammenlignelig ydelse funktionelt og volumenmæssigt. Ved volumenmæssigt forstås kontraktværdien af referencen.
Der ønskes op til 15 referencer, herunder op til 10 referencer omfattende udførelse og op til 5 referencer omfattende projektering. En reference kan angives i begge grupper, hvis der både er udførelse og projektering (totalentreprise).
Referencer med ydelser omfattende sporbærende, elektrificerede og bevægelige broer vægter højest, da denne kombination af funktioner vurderes at have den bedste sammenlignelighed funktionelt med den udbudte kontrakt.
Referencer indenfor sporbærende og bevægelige broer vurderes at have en god sammenlignelighed funktionelt.
Referencer med broarbejder, sporarbejder, andre anlægsarbejder i forbindelse med banen og andre arbejder, der har lighed til den udbudte ydelse, vil vurderes at have en mindre sammenlignelighed funktionelt med den udbudte kontrakt.
Overordnet vil referencer, der indeholder udførelse og projektering (totalentreprise) vægte over referencer, der alene indeholder enten udførelse eller projektering, da den udbudte kontrakt er i totalentreprise.
I forholdet mellem referencer, der alene indeholder udførelse henholdsvis projektering, vil referencer indeholdende udførelse vægte mere end projektering, men det vil vægte positivt, at ansøger har referencer omfattende såvel udførelse som projektering, da dette samlet set vil dokumentere størst mulig sammenlignelighed med den udbudte ydelse.
Udvælgelsen sker på baggrund af de referencer, som ansøger angiver i ESPD’ets del IV, C: Teknisk og faglig formåen, eventuelt som bilag til ESPD’et.
Tilbudslisten, der skal afleveres af tilbudsgiver, indeholder et fast tillæg for tilbud indeholdende en hydraulisk løsning for åbningsmekanismen på Kong Frederiks IX's bro frem for en mekanisk løsning. Det faste tillæg vil blive indregnet i den evalueringstekniske pris for tilbud indeholdende en hydraulisk løsning. Tillægget er fastsat på baggrund en LCC analyse (LifeCycle Calculation).”
Ansøger skal afgive følgende oplysninger i det fælles europæiske udbudsdokuments (herefter ESPD) punkt IV.B:
Ansøgers samlede årsomsætning de 3 seneste disponible regnskabsår og soliditetsgrad det seneste disponible regnskabsår.
Baserer tilbudsgiver sig på andre enheders økonomiske og finansielle formåen i relation til opfyldelse af minimumskrav til egnethed, kræver Banedanmark, at tilbudsgiver og de pågældende enheder hæfter solidarisk for kontraktens gennemførelse.